অনেক সময় আইন-কানুন থাকার পরও এমনকি একটি ধার্মিক সমাজেও বিভিন্ন কারণে এ ধরনের অপরাধ সংঘটিত হয়ে যেতে পারে। সে ক্ষেত্রে বিজ্ঞানসম্মত এবং ফলপ্রসূ বাজার মনিটরিং এর ব্যবস্থা থাকা প্রয়োজন। অতিরিক্ত খবরদারি নয়, এক্ষেত্রে কেউ যাতে এ জাতীয় অপরাধে লিপ্ত না হয় সে উদ্দেশ্যেই সবসময়ের জন্য যথাযথভাবে বাজার পর্যবেক্ষণের ব্যবস্থা করা প্রয়োজন। দ্রব্যমূল্য স্বাভাবিক অবস্থায় ফিরিয়ে আনতে মনিটরিংয়ের সঙ্গে সঙ্গে প্রয়োজনবোধে সরকার ভর্তুকি দিয়ে নির্দিষ্ট পণ্য স্বল্পমূল্যে বা ন্যায্যমূল্যেও বিক্রির ব্যবস্থা করতে পারে।